**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«\_\_\_» \_\_\_\_\_\_\_\_\_\_\_2023 թվականի N \_\_\_\_-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ԴԵԿՏԵՄԲԵՐԻ 3-Ի N 2145-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

«Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերի համապատասխան` Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2002 թվականի դեկտեմբերի 13-ի «Հայաստանի Հանրապետության պետական արտադպրոցական կրթադաստիարակչական ուսումնական հաստատություն» պետական ոչ առևտրային կազմայերպությունների» N 2145-Ն որոշման հավելված N 1-ը շարադրել նոր խմբագրությամբ՝ համաձայն հավելված 1-ի:
2. Հայաստանի Հանրապետության կառավարության 2002 թվականի դեկտեմբերի 13-ի «Հայաստանի Հանրապետության պետական արտադպրոցական կրթադաստիարակչական ուսումնական հաստատություն» պետական հիմնարկները վերակազմակերպելու, «Հայաստանի Հանրապետության պետական արտադպրոցական կրթադաստիարակչական ուսումնական հաստատություն» պետական ոչ առևտրային կազմակերպության օրինակելի կանոնադրությունը հաստատելու մասին» N 2145-Ն որոշման հավելված N 2-ը շարադրել նոր խմբագրությամբ՝ համաձայն հավելված 1-ի:
3. Հանձնարարել Հայաստանի Հանրապետության կրթության, գիտության, մշակույթի և սպորտի նախարարին, Հայաստանի Հանրապետության մարզպետներին և առաջարկել Երևանի քաղաքապետին սույն որոշումն ուժի մեջ մտնելուց հետո բոլոր պետական արտադպրոցական ծրագրեր իրականացնող ուսումնական հաստատությունների կանոնադրություններում, եռամսյա ժամկետում կատարել սույն որոշումից բխող համապատասխան փոփոխություններ:
4. Սույն որոշումն ուժի մեջ է մտնում 2024 թվականի սեպտեմբերի 1-ից:

**Հավելված 1  
ՀՀ կառավարության 2023 թվականի  
\_\_\_\_\_\_\_\_ \_\_\_\_-ի N \_\_\_\_\_-Ն որոշման**

**«Հավելված N 1  
ՀՀ կառավարության 2002 թվականի  
դեկտեմբերի 23-ի N 2145-Ն որոշման**

**Ց Ա Ն Կ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԱՐՏԱԴՊՐՈՑԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ, ԿԵՆՏՐՈՆՆԵՐԻ» ՊԵՏԱԿԱՆ ՈՉ ԱՌԵՎՏՐԱՅԻՆ**

**ԿԱԶՄԱԿԵՐՊՈՒԹՅՈՒՆՆԵՐԻ**

|  |  |  |
| --- | --- | --- |
| **Հ/Հ** | **Հաստատության անվանումը** | **Ենթակայությունը** |
|  | «Գեղարվեստական դաստիարակության և մշակույթի մանկապատանեկան կենտրոն» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Մանկապատանեկան հանրապետական կենտրոն» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Տեխնիկական ստեղծագործության հանրապետական կենտրոն» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Ընտանիք» մանկապատանեկան ստեղծագործական կենտրոն ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Երեխաների հատուկ ստեղծագործական կենտրոն ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Ատլետիկայի օլիմպիական մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Երևանի օլիմպիական մանկապատանեկան համալիր մարզապրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Ն. Մուշեղյանի անվ. ըմշամարտի օլիմպիական մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Երևանի հրաձգության մանկապատանեկան մարզադպրոց»ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Հ. Շահինյանի անվ. սպորտային, գեղարվեստական մարմնամարզության և ակրոբատիկայի օլիմ. մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Տիգրան Պետրոսյանի անավն շախմատի տուն-մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Վլ. Ենգիբարյանի անվան բռնցքամարտի օլիմպիական մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Երևանի ծանրամարտի մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Թիավարության մարզաձևերի օլիմպիական մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Հեծանվային սպորտի օլիմպիական մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Լևոն Հայրապետյանի անվան սամբոյի և ձյուդոյի օլիմպիական մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Գյումրու Իսրայել Միլիտոսյանի անվան ծանրամարտի մանկապատանեկան մարզադպրոց»ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Գյումրու սուսերամարտի մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Գյումրու Լյ. Մնացականյանի անվան ձմեռային մարզաձևերի մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Գյումրու մանկապատանեկան համալիր մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Սպիտակի մանկապատանեկան համալիր մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Ծաղկաձորի Լ. Հարությունյանի անվան լեռնադահուկային մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Ռազմիկ Կարապետյանի ավան մենապայքարային մարզաձևերի մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Սևանի ջրային մարզաձևերի մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Հրազդանի մականախաղի և շախմատի օլիմպիական մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Արմավիրի մենապայքարային մարզաձևերի մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Քաջարանի համալիր մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Գյումրու աթլետիկայի օլիմպիական մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Վանաձորի բռնցքամարտի մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | **«**Խաղային մարզաձևերի օլիմպիական մանկապատանեկան մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Հրաձգության հանրապետական մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Տեխնիկական մոդելավորման հանրապետական մարզադպրոց» ՊՈԱԿ | ՀՀ կրթության, գիտության, մշակույթի և սպորտի նախարարություն |
|  | «Աշտարակի մանկապատանեկան մարզադպրոց» ՊՈԱԿ | ՀՀ Արագածոտնի մարզպետի աշխատակազմ |
|  | «Գեղարքունիքի մարզային մարզադպրոց» ՊՈԱԿ | ՀՀ Գեղարքունիքի մարզպետի աշխատակազմ |
|  | «Եղվարդի մանկապատանեկան մարզադպրոց»ՊՈԱԿ | ՀՀ Կոտայքի մարզպետի աշխատակազմ |
|  | «Բյուրեղավանի մանկապատանեկան մարզադպրոց»ՊՈԱԿ | ՀՀ Կոտայքի մարզպետի աշխատակազմ |
|  | «Գյումրու մարզական բարձրագույն վարպետության դպրոց» ՊՈԱԿ | ՀՀ Շիրակի մարզպետի աշխատակազմ |
|  | «Սիսիանի մանկապատանեկան մարզադպրոց» ՊՈԱԿ ( | ՀՀ Սյունիքի մարզպետի աշխատակազմ |
|  | «Գորիսի տարածքային մարզադպրոց» ՊՈԱԿ | ՀՀ Սյունիքի մարզպետի աշխատակազմ |

**Հավելված 2  
ՀՀ կառավարության 2023 թվականի  
\_\_\_\_\_\_\_\_ \_\_\_\_-ի N \_\_\_\_\_-Ն որոշման**

**«Հավելված N 2  
ՀՀ կառավարության 2002 թվականի  
դեկտեմբերի 23-ի N 2145-Ն որոշման**

**O Ր Ի Ն Ա Կ Ե Լ Ի Կ Ա Ն Ո Ն Ա Դ Ր ՈՒ Թ Յ ՈՒ Ն**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԱՐՏԱԴՊՐՈՑԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ, ԿԵՆՏՐՈՆՆԵՐԻ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

**1. ԸՆԴՀԱՆՈՒՐ ԴՐՈՒՅԹՆԵՐ**

«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» պետական ոչ

*(նշել հաստատության լրիվ անվանումը)*

առևտրային կազմակերպությունը (այսուհետև` Հաստատություն) շահույթ ստանալու նպատակ չհետապնդող, իրավաբանական անձի կարգավիճակ ունեցող, կրթադաստիարակչական ծրագրեր իրականացնող ուսումնական հաստատություն է:

1. Հաստատության հիմնադիրը Հայաստանի Հանրապետությունն է` ի դեմս Հայաստանի Հանրապետության կառավարության (այսուհետ` հիմնադիր):
2. Հաստատությունը հանդիսանում է «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» հիմնարկի կամ պետական ոչ առևտրային կազմակերպության (պետական գրանցման համարը՝ XX.XXX.XXXXX) իրավահաջորդը՝ փոխանցման ակտին համապատասխան։
3. Հաստատությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, «Կրթության մասին», «Պետական ոչ առևտրային կազմակերպությունների մասին» օրենքներով, այլ իրավական ակտերով և սույն կանոնադրությամբ (այսուհետ` կանոնադրություն):
4. Հաստատության գտնվելու վայրն է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

*(նշել ամբողջական հասցեն)*

1. Հաստատությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Հաստատությունն իր անունից կարող է ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող։
2. Հաստատության անվանումն է`
3. հայերեն լրիվ` «\_\_\_\_\_\_\_\_\_\_\_» պետական ոչ առևտրային կազմակերպություն.
4. հայերեն կրճատ` «\_\_\_\_\_\_\_\_\_\_\_» ՊՈԱԿ.
5. ռուսերեն լրիվ` «\_\_\_\_\_\_\_\_\_\_\_» государственная некомерческая организация.
6. ռուսերեն կրճատ` «\_\_\_\_\_\_\_\_\_\_\_» ГНО.
7. անգլերեն լրիվ` «\_\_\_\_\_\_\_\_\_\_\_» State Non Profit Organization.
8. անգլերեն կրճատ` «\_\_\_\_\_\_\_\_\_\_\_» SNPO:
9. Հաստատությունը պետք է ունենա Հայաստանի Հանրապետության զինանշանի պատկերով և իր` հայերեն անվանմամբ ձևաթղթեր, ինչպես նաև կարող է ունենալ խորհրդանիշ, կլոր կնիք և այլ անհատականացման միջոցներ: Ձևաթղթերը, խորհրդանիշը և այլ անհատականացման միջոցներ ձևավորելիս, անհրաժեշտության դեպքում, հայերենին կարող են զուգակցվել այլ լեզուներ:
10. Հաստատությունը կարող է ունենալ պաշտոնական կայք, որտեղ հրապարակվում են հաստատության նախահաշիվը, ֆինանսական (ծախսերի) հաշվետվությունները, հաստիքացուցակը, թափուր աշխատատեղերը, հայտարարությունները և հաստատության գործունեությանն առնչվող «Տեղեկատվության ազատության մասին» օրենքի 7-րդ հոդվածով նախատեսված այլ տեղեկություններ:
11. Հաստատությունն ունի ինքնուրույն հաշվեկշիռ։
12. Հաստատությունը Հայաստանի Հանրապետության օրենսդրությանը և Հայաստանի Հանրապետության միջազգային պայմանագրերին համապատասխան կարող է համագործակցել օտարերկրյա և միջազգային կազմակերպությունների հետ:
13. Հաստատությունն այլ կազմակերպության հիմնադիր կամ մասնակից կարող է հանդիսանալ՝ միայն հիմնադրի որոշմամբ:
14. Հաստատությանն արգելվում է իրականացնել քաղաքական գործունեություն կամ քարոզչություն: Կրոնական գործունեությունն ու քարոզչությունն արգելվում են՝ բացառությամբ օրենքով սահմանված դեպքերի:

**2. ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

1. Հաստատության գործունեության նպատակն է զարգացնել երեխաների սոցիալական, ինքնասպասարկման հմտությունները, ձևավորել ու զարգացնել անձի՝ որպես քաղաքացու արժեհամակարգը, բազմաֆունկցիոնալ կարողություններն ու փափուկ հմտությունները, նպաստել հոգևոր, գեղագիտական, ֆիզիկական, ռազմահայրենասիրական, տեխնիկական, բնապահպանական գիտելիքների ձեռքբերմանը և նախամասնագիտական կողմնորոշմանը՝ խթանելով մարդկային կապիտալի զարգացումը։
2. Հաստատությունն ապահովում է յուրաքանչյուր սովորողի նախասիրությունների, կարողունակությունների զարգացումը, աշխատանք է տանում նրանց վարքի շեղման, վնասակար սովորությունների, հակասոցիալական արարքների կանխարգելման և վերացման համար։
3. Հաստատության գործունեությունը հիմնվում է ժողովրդավարության, մարդասիրության, հանրամատչելիության, թափանցիկության, անձի ազատ զարգացման, ինքնավարության և կրթության աշխարհիկ բնույթի պահպանման, ինչպես նաև ազգային և համամարդկային արժեքների զուգորդման սկզբունքների վրա:
4. **Հաստատության խնդիրներն են՝**

**ա․**6-18 տարեկան սովորողների (մանկապատանեկան մարզադպրոցներում 5-18 տարեկան պարապողների) ստեղծագործական ունակությունների զարգացումը, հոգևոր, գեղագիտական, բնապահպանական և ֆիզիկական դաստիարակության ապահովումը՝ հաշվի առնելով նրանց պահանջմունքները, հետաքրքրությունները, հակումներն ու ընդունակությունները․

**բ․**նախամասնագիտական կողմնորոշման համար նպաստավոր պայմանների ստեղծումը․

**գ․**դպրոցում ստացած գիտելիքների ամրապնդումն ու խորացումը, սովորողների տեսական գիտելիքների և գործնական ունակությունների փոխադարձ կապի ամրապնդումը, նրանց կարողությունների ու հմտությունների և ձեռներեցության զարգացումը․

**դ․**համակողմանիորեն և ներդաշնակ զարգացած, հայրենասիրության, պետականության և մարդասիրության ոգով դաստիարակված անձի ձևավորումը։

1. **Հաստատությունը պատասխանատու է՝**
2. յուրաքանչյուր սովորողի կրթության մատչելիության, հավասար մասնակցության հնարավորության համար․
3. արտադպրոցական կրթական ծրագրի իրականացման, ինչպես նաև գործընթացի ընթացքում երեխաների կյանքի և առողջության պահպանման համար.
4. արտադպրոցական ծրագրի ուսուցման արդյունավետ մեթոդների և ձևերի ընտրության համար։
5. **Հաստատությունը կարող է իրականացնել ձեռնարկատիրական գործունեության հետևյալ տեսակները`**
6. վճարովի պարապմունքների/դասընթացների կազմակերպում․
7. լրացուցիչ կրթական ծրագրերի իրականացում.
8. համակարգչային ծրագրերի և լեզուների լրացուցիչ ուսուցման կազմակերպում.
9. ամառային/ձմեռային դպրոցների և ճամբարների կազմակերպում․
10. հրաձգարանների գործունեություն, սպորտային միջոցառումների կազմակերպման և աջակցման գործունեություն․
11. ներկայացումների, համերգների կազմակերպում, կրթական գործունեության այլ տեսակներ․
12. ուսումնաարտադրական գործունեության ծավալում և արտադրանքի իրացում։
13. Հաստատությունը լիցենզավորման ենթակա գործունեության տեսակներով կարող է զբաղվել միայն լիցենզիայի հիման վրա:
14. **ՀԱՍՏԱՏՈՒԹՅԱՆ ՏԵՍԱԿՆԵՐԸ ԵՎ**

**ԱՐՏԱԴՊՐՈՑԱԿԱՆ ԿՐԹՈՒԹՅԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄԸ**

1. Հաստատություններն իրենց ուղղություններին և կանոնադրությանը համապատասխան իրականացնում են արտադպրոցական ծրագրեր։ Ըստ արտադպրոցական ծրագրերի սահմանվում են հաստատությունների հետևյալ տեսակները՝

**ա)** մանկապատանեկան ստեղծագործական կենտրոն․

**բ)** գեղագիտական կենտրոն․

**գ)** մշակույթի կենտրոն․

**դ)** մարզամշակութային կենտրոն․

**ե)** տեխնիկական կենտրոն․

**զ)** տուրիստական կենտրոն․

**է)** մանկապատանեկան մարզադպրոց․

**ը)** երաժշտական, արվեստի, գեղարվեստի և պարարվեստի դպրոցներ․

**թ)** ճամբար․

**ժ)** այլ արտադպրոցական կազմակերպություններ, կենտրոններ։

1. Հաստատությունում ուսումնադաստիարակչական աշխատանքները կազմակերպվում են արտադպրոցական ծրագրերին համապատասխան (ըստ ուղղությունների՝ նկարչություն, երգ, պար և այլն) ։
2. Արտադպրոցական ծրագրերը (ըստ ուղղությունների՝ նկարչություն, երգ, պար և այլն) մշակվում են հաստատության կողմից (մանկապատանեկան մարզադպրոցների համար մասնագիտացված բարձրագույն ուսումնական հաստատության կողմից)՝ հաշվի առնելով երեխաների հոգեբանական և ֆիզիոլոգիական առանձնահատկությունները, նրանց տարիքը և բնավորությունը, գիտելիքների և կարողունակությունների մակարդակը ինչպես նաև յուրաքանչյուր սովորողի արտադպրոցական կրթություն ստանալու իրավունքը։
3. Արտադպրոցական ծրագրերը կարող են մշակվել ինչպես մեկ կամ երկու ուղղությամբ, այնպես էլ համալիր անցումային ծրագրով։
4. Սովորողները ընդգրկվում են Հաստատության նույն կամ տարբեր տարիքի խմբակներում։ Յուրաքանչյուր սովորող իրավունք ունի միաժամանակ ընդգրկվել 2-ից ոչ ավելի խմբակներում։
5. Խմբակի թվակազմը տնօրենի առաջարկությամբ հաստատում է մանկավարժական խորհուրդը, ընդ որում կերպարվեստի, կիրառական արվեստի, տեխնիկական և մոդելավորման խմբակներում պետք է ընդգրկվեն 5-ից իսկ մյուս տեսակի խմբերում 12-ից ոչ պակաս թվակազմով երեխաներ (մանկապատանեկան մարզադպրոցներում 4-14)։
6. Հայաստանի Հանրապետության պետական բյուջեից ֆինանսավորվող բոլոր խմբակներում պարապմունքները/դասընթացները պետք է լինեն շաբաթական 2-3 անգամ (մանկապատանեկան մարզադպրոցներում 3-6 անգամ)։
7. Պարապմունքները/դասընթացները կարող են լինել անհատական և խմբային։ Բոլոր տեսակի խմբակներում պարապմունքների/դասընթացների տևողությունը՝ առնվազն 1 ակադեմիական ժամ է (45 րոպե)։
8. Դասացուցակը կազմում և հաստատում է հաստատության ղեկավարությունը։
9. Խմբակները ձևավորվում են մինչև սեպտեմբերի 15-ը և համալրվում են ուսումնական տարվա ընթացքում։
10. Սույն կանոնադրությամբ սահմանված ծառայությունների մատուցումը կազմակերպվում է պետական միջոցներով՝ ըստ հերթագրման ամսաթվի առաջնահերթության։ Ընդունելությունը կազմակերպելիս առաջնահերթությունը տրվում է՝

**ա․** սոցիալապես անապահով ընտանիքների երեխաներին,

**բ․** զոհված և հաշմանդամ դարձած ազատամարտիկների ընտանիքների երեխաներին, **գ․**միակողմանի, երկկողմանի ծնողազուրկ երեխաներին․

**դ․** բազմազավակ ընտանիքների երեխաներին․

**ե․** շնորհալի և տաղանդավոր երեխաներին։

1. Հաստատությունը պետական միջոցներով սահմանված տեղերը լրացնելուց հետո՝ մյուս սովորողների համար ծառայությունների մատուցումը կարող է կազմակերպել Հաստատության ֆինանսական միջոցների կամ սովորողների ծնողների կողմից կատարվող մասնակի կամ ամբողջական վճարումների հաշվին:
2. Սովորողի ազատումը Հաստատությունից կատարվում է՝

**ա․** ծնողի դիմումի հիման վրա.

**բ․**դատարանի` օրինական ուժի մեջ մտած վճռի հիման վրա.

**գ․**հաստատության և ծնողի միջև կնքված պայմանագրի դրույթները ծնողի կողմից չպահպանելու դեպքում.

**դ․** ուսումնական տարվա ընթացքում սովորողի, անկախ պատճառից, 75 աշխատանքային օր բացակայելու դեպքում․

**ե.**սահմանված ժամկետը չի ներառում երեխայի նկատմամբ հսկողությունն իրականացնող առողջության առաջնային պահպանման բժշկական կազմակերպության կողմից տրված՝ Առողջապահության նախարարի՝ 2021 թվականի դեկտեմբերի 6-ի թիվ 88-Ն հրամանով սահմանված ձևի փաստաթղթի հիման վրա հիվանդության պատճառով չհաճախած օրերը, բայց ոչ ավելի, քան տվյալ ուսումնական տարվա ընթացքում 21 օր:

1. Հաստատությունը գործում է ամբողջ տարվա ընթացքում՝ դպրոցական արձակուրդների օրերին մեծացնելով աշխատանքի ծավալը։
2. Արձակուրդների ընթացքում Հաստատությունը սովորողների հետ կարող է կազմակերպել միջոցառումներ՝ ապահովելով նրանց հանգիստն ու ժամանցը։
3. Ամռան ամիսներին Հաստատությունը սովորողների համար կարող է կազմակերպել մասնագիտական և տուրիստական ճամբարներ։
4. Սովորողի արտադպրոցական կրթության առավել արդյունավետ կազմակերպման նպատակներից ելնելով՝ Հաստատությունը համագործակցում է հանրակրթական ուսումնական հաստատությունների, մասնագիտական ուսումնական հաստատությունների և կրթական այլ հաստատությունների հետ։
5. Հաստատությունը կազմակերպում է առկա և հեռավար տարբեր միջոցառումներ։
6. Հաստատությունում աշխատանքներ են տարվում արտադպրոցական ծրագրերի, ձևերի ու մեթոդների կատարելագործման, հաստատության մանկավարժական աշխատողների (խմբակավարների) ինտելեկտուալ ներուժի ներդրման զարգացման և մասնագիտական որակավորման բարձրացման ուղղությամբ։

**4. ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ**

1. **Հաստատության կառավարման մարմիններն են`**
2. հիմնադիրը.
3. կրթության պետական կառավարման լիազորված մարմինը, տարածքային կառավարման մարմինը, Երևանի քաղաքապետարանը (այսուհետ՝ լիազորված մարմին).
4. գործադիր մարմինը՝ տնօրենը:
5. Հիմնադիրն ունի հաստատության գործունեությանը և կառավարմանը վերաբերող ցանկացած հարց վերջնականապես լուծելու իրավունք` բացառությամբ օրենքով նախատեսված դեպքերի:
6. **Հիմնադրի լիազորություններն են՝**
7. հաստատության, ինչպես նաև նրա մասնաճյուղի հիմնադրումը, վերակազմակերպումը և լուծարումը.
8. հաստատության լուծարման հանձնաժողովի նշանակումը և լուծարման հաշվեկշռի հաստատումը.
9. հաստատության գործունեության առարկայի և նպատակների, այդ թվում՝ նրա կողմից իրականացվող ձեռնարկատիրական գործունեության տեսակների սահմանումը.
10. հաստատության օրինակելի կանոնադրության հաստատումը և դրանում փոփոխությունների կատարումը․
11. հաստատության վերակազմակերպումը և լուծարումը․
12. Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը։
13. Լիազորված մարմինն իրականացնում է Հաստատության ընդհանուր կառավարումը, Հաստատության գործունեության վերահսկողությունը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար:
14. **Լիազորված մարմնի լիազորություններն են`**
15. հիմնադրի սահմանած կարգով նշանակված տնօրենի հետ աշխատանքային պայմանագրի կնքումը՝ 5 տարի ժամկետով, Հայաստանի Հանրապետության օրենսդրությամբ սահմանված դեպքերում և կարգով, տնօրենի լիազորությունների վաղաժամկետ դադարեցումը.
16. Հաստատության կանոնադրության հաստատումը և դրանում փոփոխությունների կատարումը.
17. Հաստատության ամենամյա ծախսերի նախահաշվի, հաջորդ բյուջետային տարվա ֆինանսավորման մասին հայտի, հաստիքային և տարիֆիկացիոն ցուցակների հաստատումը*.*
18. Հաստատության տարեկան հաշվետվությունների և տարեկան հաշվեկշռի հաստատումը (եթե հաստատությունը չունի կոլեգիալ կառավարման մարմին)․
19. իր լիազորությունների սահմաններում գործադիր մարմնի՝ Հայաստանի Հանրապետության օրենսդրության և Հաստատության կանոնադրության պահանջներին հակասող որոշումները, հրամանները, հրահանգները, կարգադրություններն ու ցուցումները կասեցնելը կամ ուժը կորցրած ճանաչելը.
20. Հաստատության ամրացված՝ պետական սեփականության օգտագործման և պահպանության նկատմամբ վերահսկողության իրականացումը.
21. գույքի օտարման և (կամ) ձեռքբերման հետ կապված խոշոր գործարքների կնքման համար համաձայնություն տալը.
22. Հայաստանի Հանրապետության օրենքներով սահմանված այլ լիազորությունների իրականացումը:
23. **Հաստատության կառավարման բարձրագույն մարմինը մանկավարժական խորհուրդն է։**
24. Մանկավարժական խորհուրդը կազմավորվում է մանկավարժական համակազմի օգոստոսյան առաջին նիստում։ Մանկավարժական խորհուրդը ձևավորվում է տնօրենի հրամանով՝ մեկ ուսումնական տարի ժամկետով։
25. Հաստատության մանկավարժական խորհրդի կազմում ընգրկվում են մանկավարժական բոլոր աշխատողները։ Մանկավարժական խորհրդի կազմում կարող են ընդգրկվել նաև հիմնադրի և ծնողական համայնքի ներկայացուցիչներ։
26. Մանկավարժական խորհուրդը անհրաժեշտության դեպքում, ընթացիկ հարցերի լուծման համար, ստեղծում է ժամանակավոր կամ մշտական հանձնաժողովներ, սահմանում դրանց լիազորությունները։
27. Մանկավարժական խորհրդի նիստերը նախագահում է հաստատության տնօրենը, որն ի պաշտոնե մանկավարժական խորհրդի նախագահն է։
28. Մանկավարժական խորհրդի նիստերն արձանագրում է մանկավարժական խորհրդի անդամներից ընտրված մշտական քարտուղարը, որի բացակայության դեպքում ընտրվում է նոր քարտուղար։ Քարտուղարը պատասխանատու է մանկավարժական խորհրդի արձանագրությունների բարեխիղճ կազմման համար։ Նիստի արձանագրությունը կազմվում է 3-օրյա ժամկետում և ստորագրվում է քարտուղարի ու խորհրդի նախագահի կողմից։ Մանկավարժական խորհրդի նիստը հնարավորության դեպքում կարող է ձայնագրվել։
29. Մանկավարժական խորհրդի նիստերը գումարվում են առնվազն երկու ամիսը մեկ անգամ։ Խորհրդի անդամներն իրենց պարտականությունները կատարում են առանց լրացուցիչ վարձատրության։ Անհրաժեշտության դեպքում գումարվում են արտահերթ նիստեր՝
30. տնօրենի նախաձեռնությամբ․
31. մանկավարժական խորհրդի անդամների 1/3-ի նախաձեռնությամբ․
32. լիազորված մարմնի նախաձեռնությամբ։
33. Մանկավարժական խորհրդի նիտերը բաց են։
34. Հաստատության տնօրենը մանկավարժական խորհրդի նիստից առնվազն երեք օր առաջ հաստատության աշխատողներին պատշաճ կերպով տեղեկացնում է մանկավարժական խորհրդի նիստի անցկացման տեղի, ժամի և օրակարգի մասին:
35. Մանկավարժական խորհրդի որոշմամբ՝ նիստի օրակարգում կարող են կատարվել փոփոխություններ:
36. Մանկավարժական խորհրդի նիստն իրավազոր է, եթե դրան մասնակցում է մանկավարժական խորհրդի անդամների ընդհանուր թվի կեսից ավելին։ Որոշումներն ընդունվում են ձայների պարզ մեծամասնությամբ։
37. Մանկավարժական խորհրդի որոշումներն ընդունվում են քվեարկությանը մասնակցած մանկավարժական խորհրդի անդամների ձայների մեծամասնությամբ:
38. Մանկավարժական խորհրդի յուրաքանչյուր անդամ ունի մեկ ձայնի իրավունք: Ձայնի փոխանցումն արգելվում է:
39. **Մանկավարժական խորհուրդը քննարկում է՝**
40. հաստատության կանոնադրության հաստատման և դրանում փոփոխությունների կատարման վերաբերյալ հարցերը․
41. հաստատում է Հաստատության կազմակերպական կառուցվածքը, ներքին կարգապահական, այդ թվում՝ աշխատողների և սովորողների վարքագծի կանոնները.
42. մանկավարժական աշխատողների (խմբակավարների) իրականացված աշխատանքի վերաբերյալ ներկայացված գրավոր հաշվետվությունները․
43. մանկավարժական աշխատողների (խմբակավարների) խրախուսման, իրենց պարտականությունների կատարման գործում թերացող մանկավարժական աշխատողներին (խմբակավարներին) պատասխանատվության ենթարկելու վերաբերյալ առաջարկությունները.
44. սովորողներին խրախուսանքի ներկայացնելու հարցերը․
45. ուսումնական գործընթացին վերաբերող այլ հարցեր։
46. **Հաստատում է՝**
47. Հաստատության կողմից մշակված արտադպրոցական ծրագրերը (նկարչություն, երգ, պար և այլն)․
48. մանկավարժական աշխատողների (խմբակավարների) կողմից մշակված և փոփոխության ենթարկված թեմատիկ պլանը․
49. խմբակի մատյանը․
50. Հաստատության ուսումնամեթոդական գործունեությանը վերաբերող փաստաթղթային ձևերն ու նմուշները․
51. Հաստատության կառուցվածքային բաժինների (այսուհետ՝ բաժին) տարեկան աշխատանքային պլանը․
52. ուսումնական գործընթացին վերաբերող այլ հարցերը։
53. Մանկավարժական խորհրդի որոշումների կատարումն ապահովում է հաստատության տնօրենը և արդյունքների մասին պարբերաբար զեկուցում է մանկավարժական խորհրդին:
54. Հաստատության տնօրենն իրականացնում է Հաստատության ընթացիկ գործունեության ղեկավարումը։ Տնօրենն օրենքներով, հիմնադրի և լիազորված պետական մարմնի որոշումներով, սույն կանոնադրությամբ և իրեն վերապահված լիազորությունների սահմաններում, ղեկավարում է հաստատության գործունեությունն ու կրում պատասխանատվություն օրենքների, այլ իրավական ակտերի, հիմնադրի կամ լիազորված պետական մարմնի որոշումների, սույն կանոնադրության և կնքված պայմանագրերի՝ պահանջները չկատարելու կամ ոչ պատճաշ կատարելու համար։
55. **Հաստատության տնօրենը՝**
56. առանց լիազորագրի հանդես է գալիս հաստատության անունից, ներկայացնում նրա շահերը և կնքում է գործարքներ․
57. մանկավարժական խորհրդին է ներկայացնում հաստատության զարգացման ծրագրի նպատակներն ու խնդիրները, ռազմավարությունը, գործունեության աշխատանքային պլանը և դրա իրականացումն ապահովող տարեկան գործողությունների ժամանակացույցը․
58. մանկավարժական խորհրդի հաստատմանն է ներկայացնում հաստատության կողմից մշակված արտադպրոցական ծրագրերը (ըստ ուղղությունների՝ նկարչություն, երգ, պար և այլն)․
59. սահմանված կարգով ձևավորում և կառավարում է սովորողների համակազմը, օրենսդրությամբ սահմանված կարգով քայլեր է ձեռնարկում նրանց սոցիալական պաշտպանվածության ապահովման ուղղությամբ, ապահովում է բոլոր սովորողների արտադպրոցական կրթություն ստանալու իրավունքը
60. կազմում է Հաստատության հաստիքային ցուցակն ու ծախսերի նախահաշիվը և դրանք ներկայացնում կառավարման մարմնի հաստատմանը
61. ուսումնական պլանի հիման վրա իրականացնում է դասաբաշխում, ձևավորվում է և հաստատում տարիֆիկացիան․
62. վերահսկողություն է իրականացնում դասավանդման բովանդակության, սովորողների պարապմունքների և դասընթացների յուրացման որակի, նրանց վարքի, Հաստատության աշխատողների կողմից իրենց աշխատանքային պարտականությունների կատարման նկատմամբ
63. աջակցում է հաստատության խորհրդակցական մարմինների աշխատանքներին.
64. պաշտոնների անվանացանկի և պաշտոնների նկարագրի համաձայն աշխատանքի նշանակում ու աշխատանքից ազատում է Հաստատության մանկավարժական աշխատողներին (խմբակավարներին), նրանց նկատմամբ կիրառում խրախուսման միջոցներ և նշանակում կարգապահական տույժեր
65. իրականացնում է մանկավարժական կադրերի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար
66. սահմանում է Հաստատության կառուցվածքն ու կառուցվածքային ստորաբաժանումների իրավասությունները
67. խրախուսում և խթանում է մանկավարժական աշխատողների (խմբակավարների) ստեղծագործական նախաձեռնությունը, փորձարարական, հետազոտական (այդ թվում՝ տեխնոլոգիական ծրագրերի) աշխատանքների իրականացումը
68. ղեկավարում է մանկավարժական խորհրդի աշխատանքները.
69. աջակցում է մանկավարժական աշխատողների (խմբակավարների) մասնակցությանը կամավոր ատեստավորմանը
70. Հաստատությունում ապահովում է բարենպաստ բարոյահոգեբանական մթնոլորտի ձևավորումը և բացառում է սովորողի անձի նկատմամբ ֆիզիկական և (կամ) հոգեբանական բռնությունը
71. խրախուսում է սովորողներին՝ Հաստատության կանոնադրությամբ և ներքին կարգապահական, այդ թվում՝ սովորողների վարքագծի կանոններով սահմանված կարգով
72. ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը
73. ապահովում է արդյունավետ համագործակցություն տեղական ինքնակառավարման մարմինների, սովորողների ծնողների (նրա օրինական ներկայացուցչի) հետ, բնակչության, ծնողական համայնքի շրջանում հաստատության հեղինակության ստեղծումը, արտադպրոցական ծրագրերի ընտրությունը
74. սովորողի արտադպրոցական կրթության առավել արդյունավետ կազմակերպման նպատակներից ելնելով՝ նպաստում է հանրակրթական ուսումնական հաստատությունների, մասնագիտական ուսումնական հաստատությունների, կրթական այլ հաստատությունների միջև համագործակցությանը
75. մանկավարժական աշխատողների (խմբակավարների) ինտելեկտուալ ներուժի ներդրման զարգացման նպատակներից ելնելով՝ նպաստում է կրթական հաստատությունների, կազմակերպությունների միջև համագործակցությանը
76. Հայաստանի Հանրապետության օրենսդրությամբ, հիմնադրի և լիազորված պետական մարմնի որոշումներով ու սույն կանոնադրությամբ սահմանված կարգով տնօրինում է հաստատության գույքը, այդ թվում` ֆինանսական միջոցները
77. պետական ֆինանսների կառավարման բնագավառում Հայաստանի Հանրապետության կառավարության կողմից լիազորված պետական կառավարման մարմնի գանձապետարանում (այսուհետ` գանձապետարան) բացում է հաշիվներ.
78. օրենքով և Հաստատության կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը
79. տալիս է Հաստատության անունից հանդես գալու լիազորագրեր, այդ թվում` վերալիազորման իրավունքով լիազորագրեր
80. կատարում է աշխատանքի բաշխում իր տեղակալների միջև
81. տնօրենի բացակայության դեպքում, լիազորված մարմնի գրավոր որոշման (հրամանի) համաձայն, տնօրենի լիազորություններն իրականացնում է այլ անձ
82. հոգածությամբ է վերաբերվում Հաստատության հոգևոր և նյութական արժեքներին
83. իրականացնում է Հայաստանի Հանրապետության օրենսդրությանը չհակասող և հաստատության կառավարման մյուս մարմիններին չվերապահված այլ լիազորություններ.
84. Հաստատության տնօրենը պարտավոր չէ կատարել լիազորված և այլ մարմինների՝ Հայաստանի Հանրապետության օրենսդրությանը և Հաստատության կանոնադրությանը հակասող որոշումները, կարգադրությունները, հրամանները և դրանց չկատարման համար չի կարող ենթարկվել պատասխանատվության.
85. Տնօրենի բացակայության, ինչպես նաև տնօրենի պաշտոնի թափուր տեղ առաջանալու դեպքում լիազորված մարմինը՝ ըստ ենթակայության, հաստատության տնօրենի պաշտոնակատար է նշանակում տնօրենի ուսումնադաստիարակչական (մեթոդական) աշխատանքների գծով տեղակալին կամ բարձրագույն կրթություն ունեցող

և Հայաստանի Հանրապետության այն գործունակ չափահաս քաղաքացուն, որն ունի հանրային ծառայության առնվազն չորս տարվա ստաժ կամ առնվազն հինգ տարվա մասնագիտական աշխատանքային ստաժ կամ համապատասխան բնագավառի առնվազն երեք տարվա աշխատանքային ստաժ, եթե օրենքով այլ բան նախատեսված չէ։ Տվյալ հաստատության նախկին տնօրենը, որի լիազորությունների դադարեցման արդյունքում առաջացել է տնօրենի պաշտոնի թափուր տեղ, չի կարող նշանակվել նույն հաստատության տնօրենի պաշտոնակատար կամ պարտականությունները կատարող.

1. Տնօրենի լիազորությունները դադարում են օրենքով սահմանված դեպքերում և կարգով.
2. Տնօրենը կարող է ունենալ տեղակալներ: Տնօրենի հետ մերձավոր ազգակցությամբ կամ խնամիությամբ (ծնող, ամուսին, զավակ, եղբայր, քույր, ամուսնու ծնող, զավակ, եղբայր, քույր) կապված անձը չի կարող լինել հաստատության տնօրենի տեղակալ, ինչպես նաև հաշվապահ.
3. Տնօրենի, տնօրենի ուսումնադաստիարակչական (մեթոդական) աշխատանքների գծով տեղակալի, ինչպես նաև այլ մանկավարժական աշխատողների պաշտոնների անվանացանկը, դրանց նկարագրերը սահմանվում են Հայաստանի Հանրապետության կառավարության որոշմամբ:
4. **Հաստատության տնտեսական աշխատանքների գծով տնօրենի տեղակալը՝**
5. պատասխանատու է հաստատության շենքի և գույքի պահպանման, ուսումնական գործընթացի նյութատեխնիկական ապահովման, հաստատության սանիտարահիգիենիկ ու բարեկարգ վիճակի, հաստատության ուսումնական պարապմունքներին, դասընթացներին` դասասենյակների ժամանակին նախապատրաստման, հակահրդեհային պաշտպանության և սպասարկող անձնակազմի աշխատանքի կազմակերպման համար․
6. միջոցներ է ձեռնարկում հաստատության ուսումնանյութական բազան հարստացնելու և ամրապնդելու համար:
7. **ԱՐՏԱԴՊՐՈՑԱԿԱՆ ԿՐԹՈՒԹՅԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ**
8. **Հաստատությունում արտադպրոցական կրթության գործընթացի մասնակիցներն են`**
9. 6-18 տարեկան սովորողները (մանկապատանեկան մարզադպրոցներում 5-18 տարեկան պարապողները).
10. սովորողի ծնողը (նրանց օրինական ներկայացուցիչները).
11. մանկավարժական աշխատողները (խմբակավարները).
12. վարչական աշխատողները:
13. Հաստատությունում սովորողներն ունեն հավասար իրավունքներ և պարտականություններ:
14. **Սովորողն իրավունք ունի`**
15. ստանալու արտադպրոցական կրթություն.
16. ընտրելու հաստատությունում առկա ուղղությունը, ստանալու վճարովի լրացուցիչ կրթական ծառայություններ.
17. անվճար օգտվելու հաստատության ուսումնանյութական բազայից.
18. մասնակցելու արտադպրոցական միջոցառումների.
19. պաշտպանված լինելու ցանկացած ֆիզիկական և հոգեբանական ճնշումներից, շահագործումից, մանկավարժական և այլ աշխատողների ու սովորողների այնպիսի գործողություններից կամ անգործությունից, որով խախտվում են սովորողի իրավունքները կամ ոտնձգություն է կատարվում նրա պատվի ու արժանապատվության նկատմամբ.
20. ազատորեն փնտրելու և մատչելի կերպով ստանալու ցանկացած տեղեկատվություն` բացառությամբ օրենքով սահմանված դեպքերի.
21. ազատ արտահայտելու սեփական կարծիքն ու համոզմունքները.
22. խրախուսվելու օրինակելի վարքի կամ բարձր առաջադիմության համար.
23. օգտվելու օրենքով և հաստատության ներքին կարգապահական կանոններով սահմանված այլ իրավունքներից:
24. **Սովորողը պարտավոր է`**
25. կատարել Հաստատության կանոնադրության և ներքին կարգապահական կանոններով սահմանված պահանջները.
26. ստանալ արտադպրոցական ծրագրին համապատասխան գիտելիքներ, ձեռք բերել և տիրապետել համապատասխան հմտությունների ու կարողությունների, բավարարել սահմանված արժեքային համակարգին ներկայացվող պահանջները.
27. հաճախել և մասնակցել ուսումնական պարապմունքներին/դասընթացներին.
28. կատարել օրենքով ու Հաստատության ներքին կարգապահական կանոններով սահմանված և Հայաստանի Հանրապետության օրենսդրությանը չհակասող այլ պարտականություններ։
29. Հաստատությունն ապահովում է արտադպրոցական ծրագրի կատարման անվտանգ և ապահով պայմաններ, բնականոն աշխատանքային ռեժիմ, բժշկական օգնություն և սպասարկում, ինչպես նաև սովորողների ֆիզիկական զարգացման ու առողջության ամրապնդման համար անհրաժեշտ պայմաններ, ձևավորում է անձնական հիգիենայի և առողջ ապրելակերպի հմտություններ` համաձայն առողջապահության բնագավառում պետական կառավարման լիազորված մարմնի սահմանած կարգի:
30. Մարզական խմբակներում ընդգրկված յուրաքանչյուր սովորող նախապես պետք է անցնի բժշկական (կանխարգելիչ) հետազոտություն և դրա մասին տեղեկանքը ներկայացնի հաստատություն։
31. Հաստատությունում կարգապահությունն ապահովվում է օրենքով, կանոնադրությամբ և ներքին կարգապահական կանոններով սահմանված կարգով:
32. Հաստատության ներքին կարգապահական կանոնները չկատարելու կամ ոչ պատշաճ կատարելու դեպքում սովորողի նկատմամբ կարող էկիրառվել կարգապահական պատասխանատվություն։
33. Սովորողների համար հիմնադրի, կրթության պետական կառավարման լիազորված մարմնի, տարածքային կառավարման և տեղական ինքնակառավարման մարմինների, Հաստատության, ինչպես նաև սոցիալական գործընկերների, կազմակերպությունների, անհատների կողմից կարող են սահմանվել բարոյական և նյութական խրախուսման ձևեր` շնորհակալագիր, գովասանագիր, դրամական խրախուսում կամ կանոնադրությամբ սահմանված այլ ձևեր:
34. Հաստատությունում այլ խրախուսանքի միջոցներ և ձևեր, խրախուսանքի միջոցներ կիրառելու կարգը սահմանում է մանկավարժական խորհուրդը։
35. Մանկավարժական աշխատողների (խմբակավարների) իրավունքները և պարտականությունները սահմանվում են օրենքով:
36. Սովորողի կյանքի անվտանգության ապահովման կամ առողջության պահպանման պարտականությունը ոչ պատշաճ կատարելու կամ չկատարելու դեպքում, եթե դրա հետևանքով երեխայի առողջությանը պատճառվել է վնաս՝ տնօրենը, ինչպես այն նաև անձինք, որոնց վրա դրված են այդ պարտականությունները, կրում են պատասխանատվություն՝ օրենքով սահմանված կարգով:

**6. ՀԱՍՏԱՏՈՒԹՅԱՆ ՍԵՓԱԿԱՆՈՒԹՅՈՒՆԸ, ՆՐԱՆ ԱՄՐԱՑՎԱԾ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

1. Հաստատության սեփականությունը ձևավորվում է հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում արտադրված և ձեռք բերված գույքից:
2. Հաստատությունն իրավունք ունի իրեն ամրացված գույքը պետության անունից Հայաստանի Հանրապետության կառավարության սահմանած կարգի պահանջներին համապատասխան հանձնելու վարձակալության:
3. Հայաստանի Հանրապետության ֆինանսների նախարարությունը հաստատության անհատույց օգտագործման իրավունքով ամրացված տարածքների վարձակալությունից մուտքագրված միջոցների 20 տոկոսը տվյալ բյուջետային տարվա վերջում, Հայաստանի Հանրապետության պետական բյուջեով նախատեսված, Հայաստանի Հանրապետության կառավարության պահուստային ֆոնդից լիազոր մարմնի ներկայացմամբ, որպես հաստատությանն իրենց կանոնադրական գործառույթների իրականացման համար լրացուցիչ հատկացում, տրամադրում է կազմակերպության կառավարումն իրականացնող լիազորված պետական մարմնին` համապատասխան հաստատությանը փոխանցելու համար:
4. Հաստատության գործունեության ընթացքում առաջացած եկամուտն օգտագործվում է Հաստատության կանոնադրությամբ նախատեսված նպատակների համար՝ հիմնադրի սահմանած կարգին համապատասխան:
5. Հաստատությունը ֆինանսավորում է հիմնադիրը: Հաստատության ֆինանսական միջոցները գոյանում են Հայաստանի Հանրապետության պետական բյուջեից և Հայաստանի Հանրապետության օրենսդրությամբ չարգելված այլ աղբյուրներից:
6. Հաստատության ֆինանսավորումն իրականացվում է Հայաստանի Հանրապետության կառավարության սահմանած կարգով:
7. Հաստատությունը կարող է Հայաստանի Հանրապետության կառավարության սահմանած կարգով Հայաստանի Հանրապետության պետական բյուջեից ստանալ լրացուցիչ ֆինանսավորում:
8. Հաստատության ֆինանսավորման լրացուցիչ աղբյուրներն են`
9. օրենքով կամ հիմնադրի սահմանած ձեռնարկատիրական գործունեության իրականացումից ստացված միջոցները.
10. բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները.
11. Հայաստանի Հանրապետության օրենսդրությամբ չարգելված և կանոնադրությանը չհակասող գործունեությունից ստացված միջոցները:
12. Հաստատության գործունեության նկատմամբ վերահսկողությունն իրականացնում են հիմնադիրը, լիազորված պետական մարմինը, հիմնադրի կողմից լիազորված, ինչպես նաև օրենքով նախատեսված այլ պետական կառավարման մարմինները:
13. Հաստատության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)` լիազորված մարմնի կողմից ընտրված աուդիտորի կամ հիմնադրի ֆինանսական գործառույթ իրականացնող մարմնի կողմից:

**7. ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

1. Հաստատություն վերակազմակերպվում և լուծարվում է օրեսդրությամբ սահմանված կարգով։
2. Հաստատությունտ կարող է լուծարվել նաև սնանկության հետևանքով:
3. Հաստատության լուծարման դեպքում Հաստատության պարտատերերի պահանջները բավարարելուց հետո դրամական միջոցները փոխանցվում են պետական բյուջե, իսկ այլ գույքը սեփականության իրավունքով փոխանցվում է Հայաստանի Հանրապետությանը՝ ի դեմս Կառավարության, բացառությամբ օրենքով սահմանված դեպքերի:»: